Útlit er fyrir að fyrstu umræður um mál sem tengjast þriðja orkupakkann standi að minnsta kosti alla þessa viku á Alþingi . Andstæðingar málsins eru sakaðir um að fara með rangt mál og sá tortryggni . Þingmenn eiga eftir að ræða tvö frumvörp og tvær þingsályktanir frá ríkisstjórninni vegna þriðja orkupakkans og hafa frá því um miðjan dag í gær ekki náð að klára fyrri umræðu í annarri þingsályktuninni . Birgir Þórarinsson þingmaður Miðflokksins er einn andstæðinga málsins sem vara við framsali þjóðarinnar á sjálfsákvörðunarrétti og efast um að orkupakkinn standist stjórnarskrá . „ Og það er alveg kristaltært ef fyrirtæki eins og til dæmis þýski raforkurisinn Eon hefur tæknilegan undirbúning að rafstreng frá Ísland þá dugir það ekkert fyrir okkur að mótmæla því , ” sagði Birgir . Reyndar eru fyrirvarar í frumvörpunum um að sæstrengur verði aldrei lagður , hvorki af innlendum né erlendum aðilum , nema Alþingi taki um það ákvörðun með lögum og hefur Evrópusambandið tekið undir þann skilning í viðræðum við utanríkisráðherra . „ Málið verður á valdsviði Evrópusambandsins og það er hugsanlegt að þetta stangist á við EES samninginn um magntakmarkanir á inn og útflutningi , ” sagði Birgir . Brynjar Níelsson þingmaður Sjálfstæðisflokksins sagði Birgi ekki hafa neitt fyrir sér í málflutningi sínum . „ Þetta eru bara einhverjar áhyggjur . Ég get alveg eins haft áhyggjur af því að sólardögum fækkaði ef við innleiddum þennan orkupakka . Ég hef ekkert fyrir mér í því . Þarna er bara verið að sá endalaust tortryggni . Velta upp einhverjum hlutum . Það er ekkert í þessu sem sviftir okkur forræði yfir orkulindunum . Skyldar okkur ekkert til að fara inn í þennan orkumarkað . Fjöldi þingmanna hefur tekið til máls um orkupakkann sem flestir þingmenn allra flokka nema Miðflokksins og Flokks fólksins styðja . Með sama áframhaldi er afar ólíklegt að fyrstu umræðum um málin fjögur ljúki í þessari viku en þingfundur mun standa fram á kvöld . Það er auðvelt að grípa til þjóðernispopúlískra aðferða í umræðunni um þriðja orkupakkann vegna þess hvernig málið er vaxið en það er tiltölulega flókið og erlendir aðilar eiga hlut að máli . Þetta er mat Eiríks Bergmanns , prófessor í stjórnmálafræði , sem hefur í sínum rannsóknum á síðustu árum sérhæft sig í popúlisma . Þingmaður Pírata segir Þorstein Sæmundsson ljúga til að ala á ótta .